Logam paduan

Paduan inggih punika campuran saking datu kimia sané ring akéhnyané kasus pinih akidik asiki inggih punika datu logam, yadiastun taler kapah-kapah kaanggén ring campuran datu; iriki wantah paduan logam sané katlatarang. Paduan logam sering madué cecirén sané matiosan sareng datu murni sané kakaryanin. Akéh logam sané kaanggén ring tetujon komérsial sané kapaduang anggén nincapang cecirén utawi parilaksananyané, sekadi nincapang kekuatan, kekerasan utawi ketahanan korosi. Logam taler prasida kapaduan anggén ngirangin prabea makasami, sekadi paduan mas miwah temaga.

Ring paduan, atom kagabungan olih ikatan logam bandingang olih ikatan kovalen sané katah kapanggihin ring senyawa kimia.Callister, W.D. "Materials Science and Engineering: An Introduction" 2007, 7th edition, John Wiley and Sons, Inc. New York, Section 4.3 and Chapter 9. Konstituén paduan ketahnyané kaukur antuk perséntase massa anggén aplikasi praktis, taler ring pecahan atom anggén studi sains dasar. Paduan ketahnyane kaklasifikasiang pinaka substitusi utawi paduan interstisial, manut saking susunan atom sane ngawangun paduan. Ipun prasida kaklasifikasiang salanturnyane pinaka homogén (sané kawangun antuk asiki phase), utawi heterogen (sane kawangun antuk kalih utawi lebih phase) utawi intermétal. Paduan minab larutan padet saking datu logam (fase tunggal, ring dija makasami butiran logam (kristal) madué komposisi sane pateh) utawi campuran saking phase logam (kalih utawi langkung larutan, ngawentuk mikrostruktur saking kristal sane mabinayan ring logam).

Conto paduan minakadi mas barak (mas lan temaga), mas putih (emas lan pérak), pérak stérling (perak lan temaga), waja utawi waja silikon (wesi sane non-logam kawakilin karbon miwah silikon), solder, kuningan, timah, duralumin, perunggu, miwah amalgam. Paduan kaanggen ring makudang-kudang aplikasi, saking paduan waja, kaanggen ring sakancan parindikan saking wangunan ngantos mobil ngantos piranti bedah, ngantos paduan eksotis titanium sané kaanggen ring industri kadirgantaraan, ngantos paduan berilium-temaga antuk alat sané nénten ngerayang percikan.

 Pustaka